Панипат салгылаштары

Панипат салгылаштары – Индиянын тарыхындагы маанилүү үч салгылаш. Панипат шаарынын айланасында болуп өткөн. 1-салгылашта (1526-ж. 21-апрелде) Кабулдун башкаруучусу Бабур Делинин акыркы султаны Ибрахим Лодини жеңип, Түндүк Индияда Моголдор империясын негиздеген. 2-салгылашта (1556-ж. 5-ноябрь) Акбар Делинин такты мурасчысы Хемди женип, Индияда Улуу Моголдор династиясын биротоло бекемдеген. 3-салгылашта (1761-ж. 14- январь) афган баскынчысы Ахмад-шах Дуррани маратх княздыктарын женген, бирок анда эки тарап тең начарлап, Түндүк Индиядан чегинүүгө аргасыз болгон. Бул Индияга англичандардын басып киришин жеңилдеткен.
Категория:Тарых
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9